A vizsgakérdés kidolgozását egy pdf fájlban kell elküldeni az alábbi emailcímre:

[**adatbazisok2@gmail.com**](mailto:adatbazisok2@gmail.com)

A dolgozat készítésére, beküldésére 2 óra áll rendelkezésre.

A szövegezést szövegszerkesztővel kell elkészíteni! Saját megfogalmazásokat várunk el, az előadásjegyzetből copy-paste-tel bemásolt szöveg nem számít megoldásnak.

Az ábrákat, táblázatokat, és amit nem tudtok a szövegszerkesztővel gyorsan megoldani, kézzel rajzoljátok le egy lapra, és fényképezzétek le, tegyétek bele a megfelelő helyre.

A következő nyilatkozatot kézzel írjátok le egy papírra, és írjátok is alá. Ennek fényképét a dolgozat legelejére tegyétek.

Vizsga (AB2)

NÉV:

NEPTUKÓD:

PONTSZÁM:

JEGY:

Felelősségem tudatában nyilatkozom, hogy a dolgozatot egyedül készítettem, nem megengedett eszközöket (mások segítségét, mások megoldását) nem vettem igénybe. Amennyiben ennek ellenkezője kiderül, vállalom a következményeket.

Dátum: ……. ---------------------------------

aláírás

VIZSGAKÉRDÉS

Hasonlítsd össze az UNDO és a REDO naplózási módszereket, főleg, hogy miben különböznek és egy-egy példán, ami nem az, ami az előadáson szerepelt, mutasd be a működés közbeni ellenőrzőpont képzésének használatát UNDO és REDO esetében, magyarázatokkal ellátva, amiből kiderül hogyan kell helyreállítani attól függően, mikor történik a hiba. (70 pont)

A fogalmazásban térjél ki a következőkre, az ezeken felüliek további plusz pontokat érhetnek:

1. a lemezre írás sorrendje az UNDO, a REDO és a módosított REDO esetén (12 pont)
2. az U1, U2, illetve az R1 szabály definíciója (6 pont)
3. miben különbözik a COMMIT jelentése és helye az UNDO és a REDO esetében? (4 pont)
4. a helyreállítás algoritmusa az UNDO, a REDO és a módosított REDO esetén (12 pont)
5. a működés közbeni ellenőrzőpont képzésének lépései UNDO és REDO esetén. (6 pont)
6. a működés közbeni ellenőrzőpont képzésének használata egy-egy, az előadáson szereplőtől lényesen eltérő példa alapján, magyarázatokkal ellátva, amiből kiderül hogyan kell helyreállítani UNDO és REDO esetén, i) ha a START CKPT előtt történik a hiba, ii) ha az END CKPT után történik a hiba, vagy iii) ha a START CKPT és az END CKPT között történik a hiba. (30 pont)

Minden tartalmi hiba, hiányosság 1 vagy 2 pontlevonással jár, attól függően, hogy elírás vagy komolyabb, elvi hiba, rossz megfogalmazás.

Osztályzat:

elégséges (2) - 40% (28 pont)

közepes (3) - 55% (38 pont)

jó (4) - 70% (49 pont)

jeles (5) - 85% (59 pont)