Bár az első dolog, ami a beugrik, amikor egy mondatban látom a fantasy és isten szavakat, az kétség kívül a Percy Jackson sorozat. Vagy a Danmachi. De ezekbe az esetekben politeizmusról van szó és nehéz lenne egy isten figurát kiválasztani közülük. Ugyanez igaz a legtöbb fantasy könyvre vagy rpgre. Kis töprengés után a választásom az Igazságra esett, a FullMetal Alchemistből.

Igazság. Isten. A világ. Az univerzum. Minden. Egy. „Te”. Ezeket a neveket veszi fel a FMA világában. Mondhatni első ránézésre ő a kegyetlen isteni vízió. Bár nem igazán irányítja a világot, sokkal inkább ő a világ. Ez teszi őt istenivé. Ravasz és könyörtelen, de ezek mellett igazságos és bölcs is. A célja, hogy rávezesse az embereknek, az alkímia nem minden és meg kell tanulni elfogadni a halált.

Annyit kell még tudni erről a világról, hogy nagy szerepet kap benne az alkímia. Minden elérhető, ha fel tudunk ajánlani valamit, amire fent áll az Equivalent Exchange törvény, azaz nem kaphatsz semmit anélkül, hogy adnál valamit. Pontosítva, majdnem minden. Az Igazság, akkor jelenik meg az alkimista előtt, amikor az Human Transmutaion-t hajtott végre. Az alkimista átkerül a Kapu elé, ahol az Igazság behajtja rajta a csere árát. Azt megemlítem, hogy ez a csere nem teljesen igazságos, így próbálja az Igazság büntetni a halandókat, amiért istent játszanak. A bűntetés nagysága módosul annak függvényében, hogy birtokunkban van-e egy Filozófusok Köve. A kő is felajánlható. Sőt a kő segítségével az Equivalent Exchange törvényt megkerülve elég kevés beáldozandó anyagból lehet kifejezetten nagy dolgokat összehozni.

Edward és Alphonse Elric megpróbálja visszahozni halott anyjukat az élők közé. Az Igazság elveszi Edward egyik lábát és magával viszi Alphonset. Edward újra kinyitja a kaput és elcseréli a karját a testvére lelkéért. Edward bűntetése az, hogy elveszti a lábát, amin stabilan állt és az utolsó megmaradt családtagját. A második cserét érthetjük úgy is, hogy a testvére lelkéért azért a jobb karjával fizetett, mert Alphonse volt mondhatni az ő metaforikus értelemben vett jobb keze.

Father, a legősibb homunculus megpróbálta elnyelni az Igazságot, hogy ő legyen az abszolút tökéletes isten. Az Igazság visszautasítja az ajánlatot, hogy Father legyen az emberi formája, azzal az indokkal: "Mert nem bíztál magadban." Father a világ összes tudását magáénak akarja és kiváncsi volt, hogy isten mit tud. A Kapuból kinyúló karok ragadják meg Fathert és húzzák be a végtelen semmiségbe. Ez a bűntetés kifejezetten költői. Isten Szeme elnyeli ugyan Fathert megfosztva a szabadságától, viszont ebben a formában kerül a legközelebb isteni léthez.

Az egyik problémakör, amivel a vallásfilozófia foglalkozik, az a hagyományos monoteista isten tulajdonságainak természete. Az Igazság esetében is releváns ez. Ő nem az a fajta mindenható teremtő isten. Valamint a sok céltalan szenvedés itt is jelen van. Az Igazság morális mérlege az Emberi Transzmutáció során borul fel. Nem hiába érdemelte ki a könyörtelen jelzőt. Bűntetései embertelennek tűnhetnek, de az nem igaz, hogy ok nélkül bűntet. Az Igazság okos és ravasz, nem lehet átverni, mégse nevezném mindenhatónak. A történet cselekménye során kiderül, hogy képes tiszteletet kimutatni (amikor Edward 4 év után újra felkeresi).

A másik problémakör, a monoteista istenhit racionalitása. Az Igazság egy olyan isten, akivel bárkinek lehet közvetlen kapcsolata. Nem kell más hozzá mint kinyitni a kaput. Az Igazságot mindenki a saját maga jellegtelen, fehér és karakterisztikátlan verziójaként látja („Te”). Az Igazságnak feminin hangja van. Azt is fontos megemlíteni, hogy az elvett „tárgyak” birtokában jelenik meg. Amikor másodszor megy vissza Edward akkor az Igazság jellegtelen alakjának a bal lábának helyén Edward lába volt. Amikor később ismét találkoznak akkor Alphonseként jelenik meg.

A fentiek alapján, a FullMetal Alchemist világában igenis létezik az Igazság, mint isten.